રિયલ્ટી સેક્ટર સાથે સંકળાયેલાં સાધનોના મતે હાઉસિંગની સમસ્યાને ઉકેલવામાં રેન્ટલ હાઉસિંગ પૂર્ણ નહીં પરંતુ નોંધપાત્ર ભૂમિકા ભજવી શકશે. ખાસ કરીને મોટાં શહેરોમાં જ્યાં ઘરના ભાવ અસાધારણ ઊંચા થઈને લોકોના બજેટની પાર થઈ ગયા છે ત્યાં રેન્ટલ હાઉસિંગ સારો વિકલ્પ બની શકે છે. અલબત્ત, ભારતની પ્રજાના માઇન્ડસેટમાં આ માટે પરિવર્તન આવવું જરૂરી છે, કેમ કે ભારતીય લોકો માટે પોતાનું ઘર હોવું એ વધુ સંવેદનશીલ બાબત ગણાય છે.